Kære vejleder

Kompetencer indenfor rollerne kommunikation, samarbejde, ledelse og administration samt professionalisme bedømmes ved en 360 graders evaluering. Bedømmelsen finder sted mindst 2 gange i hoveduddannelse, som erfaren forvagt og som næsten speciallæge. Af og til kan der være behov for at gennemføre evalueringen flere gange.

Den uddannelsessøgende læge deler 360 graders - skemaet ud til bedømmerne, og vi foreslår, at der så vidt muligt er mindst 10 bedømmere. Bedømmerne kan udvælges af den uddannelsessøgende læge eller af afdelingen. Bedømmerne skal repræsentere forskellige personalegrupper heriblandt yngre og seniorer lægekolleger, plejepersonale og andre. Den uddannelsessøgende besvarer de samme spørgsmål.

Det er vigtigt at alle bedømmere har kendskab til den uddannelsessøgende læge og det skal tilsigtes at der er repræsentanter som har indblik i flere af lægens arbejdsfunktioner (stuegang, vagt, ambulatorium).

Den uddannelsessøgende giver vejlederen en liste over de bedømmere der er valgt. Vejlederen bør ikke selv være en af bedømmerne. Din opgave er at indsamle besvarelserne og give feedback til H-lægen.

Det er en væsentlig speciallægekompetence at kunne reflektere over egne stærke og svage sider. Den vigtigste del af 360 graders evalueringen er feedbacksamtalen. Evalueringen berører så mange områder af éns adfærd, at der altid vil være områder, hvor man falder dårligere ud end andre. Evalueringen kan bruges som en hjælp til at få øje på egne svage og stærke sider, så man bevidst og med støtte fra vejleder kan arbejde med svage områder og udnytte stærke områder.

Ved feedbacksamtalen laver I sammen lave en handlingsplan over indsatsområder. Uddannelseslægen anbefales at gemme handlingsplanen til brug i det videre uddannelsesforløb. Det er vejlederens vurdering om han/hun kan attestere kompetencerne inden for de 4 roller som opnået, eller om der er behov for at evalueringen gentages. Dette aftales i givet fald mellem vejleder og uddannelseslæge og skrives ind i den personlige uddannelsesplan.

Når 360 graders evaluering godkendes som erfaren forvagt kan mål II-8 og II-9 godkendes.

Når 360 graders evaluering godkendes som næsten speciallæge kan mål II-1, II-2, II-11 og II-13 godkendes. Handlingsplan på baggrund af 360 graders feedback

**H-læge:**

**Dato:**

|  |
| --- |
| Indsatsområder: |
|  |

|  |
| --- |
| Konkrete handlinger: |
|  |

|  |
| --- |
| Aftalt opfølgning: |
|  |